Publication: Magyar Közlöny
Issue: MK-2000-99 (Year: 2000, Number: 99)
Era: 1990-2004
Section: 1. számú melléklet a 25/2000. (IX. 30.) EüM—SZCSM együttes rendelethez
Paragraph Index: 219

2. A munkahelyi átlagos levegőszennyezettség kiszámítása 2.1. Egy szennyező anyag esetén A munkahelyi átlagos levegőszennyezettséget mg/m3-ben (CÁ) a következő összefüggéssel számítjuk ki: CÁ = C1 × t1 + C2 × t2 + … + Cn × tn t1 + t2 + … + tn ahol: C1, C2, ... Cn a t1, t2, ..., tn időszakokhoz tartozó légszennyező anyagok koncentrációi (mg/m3). t1 + t2 ... + tn = 8 óra 2000/99. szám 2.2. Több szennyezőanyag esetén Több szennyezőanyag együttes hatásának megengedhető mértékét a következő összefüggés szerint kell kiszámítani: CÁ1 ÁK1 + CÁ2 ÁK2 + … + CÁn ÁKn ≤ 1 ahol: CÁ1, CÁ2, ... CÁn a különböző minőségű és eltérő vagy azonos ÁK-értékű légszennyező anyagok koncentrációinak idővel átlagolt középértékei (mg/m3); ÁK1, ÁK2, ... ÁKn a különböző minőségű légszennyezőknek a melléklet 1. pontjában előírt ÁK-értékei. E rendelet szempontjából, a munkahely levegőjéből egyidejűleg vagy egymást követően a szervezetbe jutó szennyező anyagok hatását — jelenlegi tudományos ismereteink szerint — additívnak kell tekinteni. Megjegyzés: Több légszennyező anyag egyidejű jelenlétekor a hatás lehet: — egymástól független; — additív: az anyagok hatása összegződik; — hatványozott vagy szinergikus: egy vagy több anyag az egyidejűleg vagy egymást követően a szervezetbe jutó újabb anyag vagy anyagok hatását megnöveli; — semlegesítő, gátló vagy antagonisztikus: egy vagy több anyag az egyidejűleg vagy egymást követően a szervezetbe jutó anyag vagy anyagok hatását gátolja.

Source: https://magyarkozlony.hu/hivatalos-lapok/87fe147163b3fd88524f5a2a0e1615dee5c855c0/dokumentumok/b600719bdb80e521370de376c0ed92b9e7f73a0a/letoltes